
REGLAMENT DE LA  FIRA DE FORMATGES ARTESANS DEL PIRINEU I DEL CONCURS DE FORMATGES ARTESANS DEL PIRINEU

CAPÍTOL 1. INTRODUCIÓ.

Article 1. Objecte i denominació.

1.1. Aquest Reglament te per objecte regular la organització de la Fira de formatges artesans del Pirineu i el concurs de formatges artesans del Pirineu, que té lloc dins d'aquesta Fira.

1.2. La denominació oficial d'aquests esdeveniments són Fira de formatges artesans del Pirineu i Concurs de formatges artesans del Pirineu.

Article 2. Àmbit territorial.

L'àmbit territorial inclou tots els formatgers artesans de les comarques considerades com del Pirineu i de les zones muntanyoses colindants amb les comarques pirinenques.

Article 3. Dates i horaris.

La Fira i el concurs tindran lloc el tercer cap de setmana d'octubre de cada any.

Article 4. Acceptació de les normes.

La inscripció a la Fira i/o al concurs implica l'acceptació de les normes d'aquest reglament.

CAPÍTOL 2. LA FIRA DE FORMATGES.

Article 5. Horaris de la Fira.

5.1. El horaris de la Fira són els següents:

· El dissabte de 10:00 a 14.30 i de 16.00 a 22.00. 

· Diumenge de 10:00 a 14.30 i de 16.00 a 20.00.

5.2. Els participants hauran d'instal·lar-se a l'estand fixat per l'Ajuntament abans de l'inici de la Fira.

Article 6. Ubicació de Fira i estands.

6.1. La Fira s'ubicarà en la carpa o instal·lació similar determinada per l'Ajuntament. Si l'Ajuntament no diu res en contrari, la carpa s'instal·larà a la plaça de l'Ajuntament, al costat de la Catedral de Santa Maria.

6.2. Els estands tindran unes dimensions aproximades de 2,5 m x 2 m (s'adjunta croquis) i estaran distribuïts en l'interior de l'espai de la Fira de manera que permetin la circulació de la gent.

6.3. L'organització no posarà a disposició dels participants cap frigorífic. Per tant serà responsabilitat de cada participant el mantenir els productes que siguin frescos en condicions.

6.4. Durant la nit la carpa disposarà de vigilància específica (policia municipal o guàrdies de seguretat).

6.5. L'organització de la decidirà la ubicació exacta de cada parada atenent inicialment a l'ordre alfabètic dels participants, per bé que es poden introduir variacions per raons justificades i si algun d'ells demana una ubicació concreta a la seva petició.

Article 7. Participants.

7.1. Podrà participar tothom que compleixi els requisits següents:

· Ser formatgers artesans que siguin productors de formatge. Per tant, no podran participar marxants ni revenedors de formatges fets per tercers.

· Desenvolupar íntegrament la seva activitat dins de l'àmbit territorial citat a l'article.

· No utilitzar conservants, colorants i altres additius, siguin o no siguin oficialment autoritzats.

· Tenir, d'acord amb Directiva 92/47/CEE de 16 de juny de 1992 i la Orden de 26 de maig de 1993 unes produccions inferiors a les següents:

Llet de vaca:
750.000 litres/any

Llet d'ovella:
250.000 litres/any

Llet de cabra:
350.000 litres/any

Mescla:
700.000 litres/any 

7.2. Cada any es convidarà a la Fira un formatge artesà diferent d'una zona que no sigui el Pirineu.

Article 8. Inscripcions.

9.1. Les inscripcions a la Fira es podran fer fins el dia 31 d'agost de cada any amb un model normalitzat, que hauran d'utilitzar els interessats.

9.2. En tots els casos, cal adjuntar a les peticions la documentació següent:

· Acreditativa d'estar d'alta i al corrent de totes les obligacions fiscals i laborals.

· Justifcació del compliment dels requisits fixat a l'article 7.

9.3. La inscripció no es considerarà en ferm fins que no s'hagi efectuat l'ingrés.

9.4. El fet de participar en una edició de la Fira no suposa cap preferència a l'hora de ser admès en les successives edicions. La no assistència injustificada a una edició pot comportar l'exclusió de les successives.

Article 10. Naturalesa de la llicència per a participar.

10.1. Les autoritzacions municipals tindran la naturalesa de llicència per ús comú especial en la forma en que la configura el Reglament del patrimoni dels ens locals.

10.2. La llicència es concedirà anualment. 

Article 11. Contingut de la llicència.

Les autoritzacions municipals per participar al Mercat Medieval de Canonges tenen les següents característiques:

· Es concedeixen exclusivament per una edició

· Són personals i intransferibles.

· Són exclusivament per a la promoció i venda de formatges i productes derivats de la llet produïts per cada participant.

Article 12. Drets i deures.

12.1. Els participants tenen els drets següents:

a. Rebre notificació formal de l'acceptació o no a la seva sol·licitud de participació a la fira i/o al concurs.

b. Utilitzar els serveis que presti la fira (dinar, allotjament, etc).

c. En el cas que es faci un llibre resum de la Fira, sortir-hi i tenir-ne un exemplar.

d. Recuperar el dret d'inscripció, en el cas de perdre'l, si es justifica degudament i documentalment.

e. Cobrar el reembossament estipulat per cada pestanya de degustació que presenti.

f. Utilitzar el logotip de la Fira en els formatges guanyadors del concurs.

12.2. Els participants tenen els deures següents:

a. Participar a la fira un cop se li ha comunicat la seva acceptació.

b. Pagar els drets d'inscripció que fixi l'Ajuntament en la forma que s'indiqui.

c. No deixar la parada abans de l'horari previst a l'article 5.

d. Mantenir les condicions requerides per aquest reglament i altres que hi pugui haver (sanitària, d'etiquetatge,...).

e. Lliurar a l'organització una o vàries peces de formatge per a les necessitats de protocol, si aquella així ho demana, amb un pes màxim total de 2 kg per participant.

f. Decorar l'estant que li pertoqui amb un mínim de correcció.

Article 13. Degustacions.

Els participants a la Fira hauran d'oferir tastos de degustació dels seus productes amb els requisits següents:

· La mida del tast haurà de permetre al ciutadà apreciar les característiques del producte.

· El producte ha de ser de les condicions i característiques similars als que hi hagi per a la venda.

· Per a degustar els formatges el públic haurà d'adquirir a l'organització un tiquet de degustació amb 5 pestanyes per a vi i formatge i una per a aigua.

· Per cada tastet que es faci, el participant a la Fira retirarà una de les pestanyes del tiquet.

· Els participants rebran de l'organització un reemborsament que es fixa per al 2003 en 0,42 € per tiquet. Aquest preu s'actualitzarà anualment segons l'IPC per a Catalunya.

Article 14. Pèrdua del dret de participació.

És causa de la pèrdua del dret de participació qualsevol de les raons següents:

· No fer efectiu el dret d'inscripció.

· Per acord de la Comissió quan hi hagi incompliment del present reglament.

· Presentar productes que reuneixin les condicions requerides (sanitàries, del present reglament, d'etiquetatge,...).

CAPÍTOL 3. EL CONCURS DE FORMATGES.

Article 15. Marc i objectiu.

15.1. El Concurs de Formatges Artesans del Pirineu s'inclou en el marc de la Fira de Formatges Artesans del Pirineu de la Fira de Sant Ermengol, a la Seu d'Urgell. 

15.2. Té l'objectiu de valorar sensorialment els formatges presentats i atorgar els premis corresponents.

Article 16. Data.

El concurs de formatges tindrà lloc el diumenge de la Fira al matí.

Article 17. Ubicació.

El concurs tindrà lloc en principi a la sala de Sant Domènech. Si resulta impossible o pertorbador per al desenvolupament del concurs fer-ho en aquest lloc, l'Ajuntament podrà excepcionalment podrà variar la ubicació.

Article 18. Organització.

18.1. L'organització del Concurs residirà en un comitè especial nomenat a tal efecte per l'Ajuntament de la Seu d'Urgell i l'organització de la Fira de Formatges Artesans del Pirineu.

18.2. Són funcions de l'organització:

· Tenir cura dels aspectes organitzatius del concurs i vetllar pel seu correcte funcionament.

· Rebre les preinscripcions, inscripcions, abonaments dels drets de participació.

· Supervisar les inscripcions.

· Rebre les peces de formatge participants en el Concurs.

· Nomenar el Jurat i els seus membres per cada secció del concurs.

· Assistir als Jurats en tot allò que sigui necessari per al seu bon funcionament.

· Concedir els premis Concurs.

18.3. Cap persona vinculada a l'organització del Concurs formarà part del Jurat.

Article 19. Jurats.

19.1. L'organització escollirà i convidarà als membres dels Jurats entre persones qualificades professionalment i/o amb àmplia experiència en el món gastronòmic, especialment en el coneixement dels formatges. Especialment es convidaran  aquelles organitzacions professionals representatives dels sectors agropecuari, agroindustrial i gastronòmic-culinari, tant públiques com privades.

19.2. Cada Jurat estarà integrat, com a mínim, per tres membres i un president. El nombre definitiu de membres del Jurat estarà en funció del nombre de formatges a concursar.

Article 19. Seccions.

19.1. Dins el concurs s'estableixen les seccions següents:

a. Formatges frescos (tant de coagulació enzimàtica com àcida) i mató.

b. Formatges de vaca.

c. Formatges d'ovella.

d. Formatges de cabra de pasta premsada.

e. Formatges de cabra de pasta tova.

f. Formatges de tupí.

19.2. Per constituir una Secció s'hauran de presentar un mínim de cinc formatges. En cas contrari, l'organització es reserva el dret d'anul·lar alguna secció i integrar-la en una altra.

19.3. L'Ajuntament podrà incloure altres modalitats a títol de prova fins que, si es considera convenient mantenir la secció diferenciada, es modifiqui aquest reglament.

Article 20. Participants.

20.1. Podran participar tots aquells productors de formatges artesans elaborats al Pirineu convenientment  identificats i que puguin classificar-se en alguna de les seccions d'aquest concurs.

20.2. Per a prendre part al concurs, no serà necessari participar al Fira, però s'hauran de complir igualment els requisits fixat a l'article 7 d'aquest reglament.

20.3. La participació queda limitada, per cada participant a una peça per secció.

Article 21. Inscripcions.
21.1. Els participants que hi estiguin interessats podran fer la seva preinscripció fins al dissabte de la fira, de 10.00 a 14.00 hores a les oficines municipals o, el darrer dia, a la sala de Sant Domènec de la Seu d'Urgell.

21.2. Els formatgers inscrits lliuraran les peces corresponents al concurs segons les condicions del reglament i abonaran, d'un sol cop, l'import total dels drets de participació que puguin estar fixats.

Article 22. Recepció del formatges.

22.1. La recepció dels formatges concursants es realitzarà a la Sala de Sant Domènec, conjuntament amb la inscripció i pagament dels drets de concurs. 

22.2. Un cop rebuts, l'organització els codificarà per a garantir l'anonimat, els custodiarà en les condicions idònies i els prepararà per als jurats.

22.3. Per cada formatge inscrit es lliurarà un mínim de 350 grams del producte sempre en peces senceres. Si les peces tenen un pes inferior a aquest, es lliuraran les que siguin necessàries per a arribar a aquest pes. Les peces senceres lliurades per al concurs no podran portar marques d'haver estat calades.

22.4. Els formatges no es podran obrir fins que no s'iniciï el tast del concurs.

Article 23. Presentació dels formatges i criteris de valoració.

23.1. Els formatges, degudament codificats i tallats de forma que no es puguin identificar externament però conservin totes les propietats organolèptiques, es presentaran a cada membre del Jurat.

23.2. La valoració del tast es realitzarà sobre els apartats organolèptics dels formatges: sabor, aroma, textura, grau de sal, acidesa, color, etc.

23.3. El nivell de valoració de cada apartat i el model de fitxa de valoració el decidirà per l'organització.

Article 24. Premis.

24.1. Els Jurats proposaran a l'organització els premis, i l'organització decidirà sobre l'atorgament en base a la informació de què disposi.

24.2. A cada secció s'atorgaran en principi, els tres premis catalogats com:

· 1r premi: Diploma de Medalla d'Or.

· 2n premi: Diploma de Medalla de Plata.

· 3r premi: Diploma de Medalla de Bronze.

Podrà haver-hi premis ex-aequo per formatges premiats amb igual puntuació. 

24.3. Els Jurats proposaran a l'Organització que es declarin deserts els premis, si al seu criteri no hi ha formatges en el concurs que els mereixin.

Article 25 . Utilització de la informació.

Els formatges guanyadors en les diverses Seccions, amb els noms comercials corresponents, podran utilitzar lliurement la informació del premi concedit en les seves etiquetes i material de divulgació i propagandístic.

CAPÍTOL 4. RÈGIM SANCIONADOR.

Article 26. Infraccions i sancions.

26.1. La infracció de les previsions d'aquest reglament podrà donar lloc, com a sanció, a la retirada de la llicència per a participar a la Fira i/o al concurs i, fins i tot, la impossibilitat d'obtenir llicència en edicions posteriors.

26.2. El procediment serà el previst a la normativa aplicable als procediments sancionadors a Catalunya.

26.3. Per raons sanitàries o d'ordre públic es podran aplicar com a mesura cautelar, la immediata retirada de l'estand que ocupi el pressumpte infractor. 

DILIGÈNCIA: Aquest reglament el va provar inicialment el ple en sessió de 05.05.2003 i va quedar aprovat definitivament de forma automàtica el dia 25.06.2003 per no haver-s'hi presentat al·legacions .
























